સંયુક્ત રાષ્ટ્ર (યુએન)એ ' કાશ્મીર અને પાકિસ્તાન શાસિત કાશ્મીર'માં કથિત માનવાધિકાર ભંગનો આક્ષેપ મૂક્યો છે. કાશ્મીરમાં માનવ અધિકાર ભંગના આવા સૌ પ્રથમ રિપોર્ટમાં તેણે આંતરરાષ્ટ્રીય તપાસની માગણી કરતાં ભારત રોષે ભરાયું છે. ભારતે કાશ્મીર મામલે સંયુક્ત રાષ્ટ્રના આ રિપોર્ટને ખોટો, પક્ષપાતભર્યો અને ખોટી ભાવનાથી પ્રેરિત ગણાવ્યો છે. એટલું જ નહિ, તેણે આ રિપોર્ટને દેશના સાર્વભૌમત્વ અને ક્ષેત્રીય અખંડિતતા પર પ્રહાર સમાન ગણાવ્યો છે.